*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*131. számú előterjesztés*

Bátaszék Város Önkormányzata Képviselő-testületének 2016. június 29-én,

15,00 órakor megtartandó ülésére

*az oktatási-nevelési intézmények auláinak hasznosítása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Tafnerné Fáll Erika kulturális-oktatási referens    **Törvényességi ellenőrzést végezte:** -----------------  **Tárgyalja:**  PG Bizottság: 2016. 06. 28.  KOIS Bizottság: 2016. 06. 27. |

***Tisztelt Képviselő-testület!***

A képviselő-testület a város iskoláinak (általános iskola és gimnázium) működtetését visszavette 2015. szeptember 1-jétől. Ez egyben azt is jelenti, hogy a képviselő-testületnek, mint üzemeltetőnek a hatáskörébe került az oktatási-nevelési intézmények aulájának hasznosítása.

Az oktatási-nevelési intézmények auláinak állag megóvása érdekében a képviselő-testület a 251/2015.(XI.25.) önkormányzati határozatot hozta, melynek gyakorlati alkalmazása megkívánja a rendelkezések felülvizsgálatát.

Mellékletben megtalálható a fent hivatkozott határozat, melynek következetes betartása, valamint a rendelkezés további pontosítása vált szükségessé az eltelt időszak tapasztalatai alapján, ezért egy új határozati javaslat fogalmazódott meg jelen előterjesztésben.

A fentiekre figyelemmel kérem a tisztelt képviselő-testületet, fogadja el az alábbi határozati javaslatot:

**H a t á r o z a t i j a v a s l a t :**

**az oktatási-nevelési intézmények aulájának hasznosítására**

Bátaszék Város Önkormányzatának Képviselő-testülete az oktatási-nevelési intézmények aulájának (a továbbiakban: aula) hasznosításával kapcsolatban - *2016. július 1-jei hatállyal* - az alábbi döntést hozza:

1. A képviselő-testület az aulákban
2. **engedélyezi** az önkormányzat vagy általa támogatott szervezet ünnepségeinek, rendezvényeinek és kulturális előadásainak megtartását, valamint
3. **engedélyezi** a helyi intézmények (oktatási-nevelési; közművelődési, szociális stb.) által szervezett rendezvények (jótékonysági bálok, farsangok, ballagások, szalagtűzők) megtartását, továbbá
4. **engedélyezi** a városban működő társadalmi szervezetek rendezvényének megtartását évente egy alkalommal ingyenesen, azt követően az alábbi bérleti díj ellenében:

ca) az óvodai aula esetében br. 15.000.- Ft/alkalom,

cb) az ált. iskolai aula esetében br. 35.000.- Ft/alkalom,

cc) a gimnáziumi aula esetében br. 25.000.- Ft/alkalom.

1. a képviselő-testület az aulákban **nem engedélyezi** bálok, egyéb zenés-táncos rendezvények, valamint családi ünnepségek megtartását.
2. A képviselő-testület felhatalmazza a város polgármesterét a bérleti szerződés aláírására.
3. A képviselő-testület a 251/2015.(XI.25.) önkormányzati határozatát 2016. június 30-val hatályon kívül helyezi.

*Határidő:* 2016. július 1. és folyamatos

*Felelős:* Takácsné Gehring Mária aljegyző

(a határozat megküldéséért)

*Határozatról értesül:* oktatási, nevelési intézmények vezetői

Bátaszéki KÖH jogi referense

Bátaszéki KÖH pénzügyi iroda

irattár

**Melléklet**

**Bátaszéki Közös Önkormányzati Hivatal**

**7140 Bátaszék, Szabadság u. 4.**

**KIVONAT**

Bátaszék Város Önkormányzat Képviselő-testülete 2015. november 25-i ülésének jegyzőkönyvéből

**Bátaszék város Önkormányzat Képviselő-testületének 251/2015.(XI.25.) önkormányzati határozata**

**az oktatási-nevelési intézmények aulájának hasznosításáról**

Bátaszék Város Önkormányzatának Képviselő-testülete az oktatási-nevelési intézmények aulájának (a továbbiakban: aula) hasznosításával kapcsolatban - *2015. december 1-jei hatállyal* - az alábbi döntést hozza:

1. A képviselő-testület az aulákban:
2. az önkormányzat és intézményei által szervezett vagy támogatott ünnepségek, rendezvények és kulturális előadások, valamint
3. a városban működő társadalmi szervezetek nem zenés-táncos rendezvényeinek a megtartását engedélyezi,
4. az intézmény által rendezett jótékonysági bál, farsang kivételével, bálok, zenés rendezvények, valamint családi ünnepségek, események megtartását nem engedélyezi.
5. A képviselő-testület az 1/b.) pontban meghatározott esetben a bérleti díj összegét:
6. az óvodai aula esetében br. 15.000.- Ft/alkalom,
7. az ált. iskolai aula esetében br. 35.000.- Ft/alkalom,
8. a gimnáziumi aula esetében br. 25.000.- Ft/alkalom

összegben határozza meg.

1. A képviselő-testület felhatalmazza a város polgármesterét a bérleti szerződés aláírására.

*Határidő:* 2015. december 5. és folyamatos

*Felelős:* Skoda Ferenc jegyző

(a határozat megküldéséért)

*Határozatról értesül:* okt.-i, nevelési int.-ek vezetői

Bátaszéki KÖH pénzügyi iroda

irattár

kmf.

**Dr. Bozsolik Róbert sk.**  **Skoda Ferenc sk.**

polgármester jegyző

A kivonat hiteléül:

Bátaszék, 2015. november 27.

Éberling-Dömény Piroska

Tanácsos